Babelscape/SREDFM huggingface dataset:
Ρομπέρ Καμπέν

Ο Ρομπέρ Καμπέν ("Robert Campin", 1378 - 26 Απριλίου 1444) ήταν Φλαμανδός ζωγράφος, αποκαλούμενος και Δάσκαλος του Φλεμάλ, από τρεις πίνακες που φιλοξενούνται στο Ινστιτούτο Τέχνης του Στέντελ ("Städelsches Kunstinstitut") στη Φρανκφούρτη, για τους οποίους υπήρχε η λανθασμένη εντύπωση πως προέρχονταν από τον Πύργο της Φλεμάλ, κοντά στη Λιέγη. Υπάρχει ισχυρή συναίνεση της επιστημονικής κοινότητας ότι ο Δάσκαλος του Φλεμάλ ταυτίζεται με το Ρομπέρ Καμπέν (ενεργό κατά την περίοδο 1406-1444), το σημαντικότερο καλλιτέχνη της Τουρναί την εποχή του, αν και κανένα από τα καταγεγραμμένα έργα του δε σώζεται. Η ταύτιση βασίζεται στην ομοιότητα ανάμεσα στα έργα του Δασκάλου του Φλεμάλ και εκείνα των Ζακ Νταρέ (περ.1404-1470) και Ρόχιερ φαν ντερ Βάιντεν (1400-1464), καθώς ο Νταρέ υπήρξε μαθητής του Καμπέν και ο φαν ντερ Βάιντεν σχεδόν σίγουρα επίσης. Η υπόθεση πως τα έργα του Δασκάλου του Φλεμάλ ήταν πρώιμα έργα του φαν ντερ Βάιντεν έχει σήμερα ελάχιστους υποστηρικτές. 

Παρόλο που υπάρχουν ακόμη αμφιβολίες σχετικά με την πραγματική ταυτότητα του Δασκάλου του Φλεμάλ, δεν υπάρχουν διχογνωμίες αναφορικά με τα επιτεύγματά του, καθώς ήρθε σε καθολική ρήξη με το κομψό Διεθνές Γοτθικό στυλ και λογίζεται μαζί με το Γιαν βαν Άικ ως ένας από τους θεμελιωτές της Σχολής των Κάτω Χωρών. Κανένα από τα έργα που του αποδίδονται δεν είναι χρονολογημένο – εξαιρουμένων των πλευρικών φύλλων του "«Τρίπτυχου Werl»" (1438, Πράδο, Μαδρίτη), απόδοση υπό αμφισβήτηση – αλλά μοιάζει πιθανό τα πρώιμα έργα του να υπήρξαν προγενέστερα όλων των σωζόμενων του βαν Άικ. Το παλαιότερο όλων πιστεύεται πως είναι το "«Τρίπτυχο Seilern»" (1410-20, Ινστιτούτο Τέχνης Κουρτώ, Λονδίνο). Το έργο αυτό εξακολουθεί να έχει το διακοσμητικό χρυσό φόντο της γοτθικής παράδοσης, αλλά η επιρροή του Κλάους Σλούτερ (περ.1340-1405/06) είναι εμφανής στη γλυπτική σταθερότητα και δραματική δύναμη των μορφών. Το διασημότερο έργο που αποδίδεται στο Δάσκαλο του Φλεμάλ είναι το "«Τρίπτυχο Mérode»" (περ. 1425, Μητροπολιτικό Μουσείο Τέχνης, Νέα Υόρκη) και ορισμένες φορές απαντάται ως Δάσκαλος του Mérode. Ωστόσο, η απόδοση του έργου αυτού επίσης δεν είναι βέβαιη. Ανάμεσα στα άλλα έργα που γενικώς θεωρούνται δικά του είναι: "«Η Μνηστεία της Παναγίας»" (Πράδο, Μαδρίτη), "«Η Θεία Γέννηση»" (Μουσείο Καλών Τεχνών, Ντιζόν) και "«Η Παρθένος και το Θείο Βρέφος μπροστά σε Τζάκι»" (Εθνική Πινακοθήκη, Λονδίνο), παραδείγματα του επίγειου νατουραλισμού που σχετίζεται με τον καλλιτέχνη. Η Εθνική Πινακοθήκη φιλοξενεί επίσης τρία πορτραίτα που συνδέονται με το Δάσκαλο της Φλεμάλ. Παρά την αβεβαιότητα που εξακολουθεί να περιστρέφεται γύρω από το έργο του, αναδύεται ως μια εξέχουσα καλλιτεχνική προσωπικότητα.
Γεράσιμος Δ. Καγγελάρης

Γεράσιμος Δ. Καγγελάρης 1890-1925 (Gérasime D. Cangellaris), Αιγυπτιώτης γαλλόφωνος ποιητής και εκδότης, με καταγωγή από παλιές αριστοκρατικές οικογένειες της Κεφαλονιάς, τις οικογένειες Καγγελάρη και Ασάνη. Γονείς του ο Δημήτρης Π. Καγγελάρης (1844-1898) και η Ρόζα Δ. Ασάνη (1851-1912).
Κόκκινη Εβδομάδα

Κόκκινη Εβδομάδα του 1914, ή (κατά την καθαρεύουσα της εποχής), Ερυθρά Εβδομάς, ονομάζεται στην πολιτική ιστορία της Ιταλίας, αλλά και στον παγκόσμιο ταξικό αγώνα γενικότερα, η εβδομάδα των αιματηρών απεργιακών κινητοποιήσεων και ταραχών που συνέβησαν τον Ιούνιο του 1914 και συγκλόνισαν όλη την Ιταλία με κίνδυνο γενικής εργατικής επανάστασης.
Κανδελάρια

thumb|τοποθεσία
thumb|Κανδελάρια
Η Κανδελάρια ("Candelaria") είναι παράλια πόλη της Τενερίφης των Καναρίων Νήσων, της Ισπανίας, ιδιαίτερα γνωστή από την θαυματουργή εικόνα της ομώνυμης Παναγίας. Ο πληθυσμός της ανέρχεται στους 25.957 κατοίκους.
Γουόλτερ Χάουζερ Μπράταιην

Ο Γουόλτερ Χάουζερ Μπράταιην (10 Φεβρουαρίου 1902 - 13 Οκτωβρίου 1987) ήταν Αμερικανός φυσικός στα Bell Labs ο οποίος μαζί με τους Τζον Μπαρντίν και Γουίλλιαμ Μπράντφορντ Σόκλεϋ εφηύρε το τρανζίστορ. Για αυτή τη συνεισφορά τους μοιράστηκαν το βραβείο Νόμπελ Φυσικής το 1956.
Σκάρλετ Τζοχάνσον

H Σκάρλετ Τζοχάνσον (αγγλικά: "Scarlett Johansson", 22 Νοεμβρίου 1984) είναι Αμερικανίδα ηθοποιός, μοντέλο και τραγουδίστρια.

Η Τζοχάνσον έκανε το κινηματογραφικό ντεμπούτο της στο "Ζητούνται Γονείς "(North, 1994) και αργότερα έλαβε υποψηφιότητα για Independent Spirit Award Καλύτερου Γυναικείου Ρόλου για την ερμηνεία της στο "Manny & Lo" (1996). Έγινε περισσότερο γνωστή με τους ρόλους της στις ταινίες "Ο Γητευτής των Αλόγων" (The Horse Whisperer, 1998) και "Φαντάσματα Εφηβείας" (Ghost World, 2001). Μεταφέρθηκε σε ηλικιωμένους ρόλους με την ερμηνεία της στις ταινίες "Το Κορίτσι Με Το Μαργαριταρένιο Σκουλαρίκι" (Girl with a Pearl Earring, 2003) και "Χαμένοι στη Μετάφραση" (Lost in Translation, 2003) της Σοφία Κόπολα, για την οποία κέρδισε το βραβείο BAFTA Καλύτερης Ηθοποιού σε Πρωταγωνιστικό Ρόλο. Και οι δύο ταινίες της έδωσαν υποψηφιότητες για Χρυσή Σφαίρα.

Ο ρόλος της στην ταινία "Μοναχικές Καρδιές" (A Love Song for Bobby Long, 2004) χάρισε στην Τζοχάνσον μια τρίτη υποψηφιότητα για Χρυσή Σφαίρα Α' Γυναικείου Ρόλου. Η Τζοχάνσον, επίσης, πήρε μια υποψηφιότητα για Χρυσή Σφαίρα Β' Γυναικείου Ρόλου για το "Match Point" (2005) και άλλη μια για Α' Γυναικείου Ρόλου για το "Ιστορία Γάμου" (2019). Πρωταγωνίστησε σε δύο ακόμα ταινίες του Άλεν: "Scoop" (2006) και "Vicky Cristina Barcelona" (2008). Η Τζοχάνσον εμφανίστηκε σε άλλα επιτυχημένα φιλμ, όπως "The Prestige" (2006), "Το Φάντασμα στο Κέλυφος" (2007), "Η άλλη ερωμένη του βασιλιά" (2008), "Iron Man 2" (2010), "Οι Εκδικητές" (2012), "Δικός της" (2013), "Captain America 2: Ο Στρατιώτης του Χειμώνα" (2014), "Εκδικητές: Η Εποχή του Ultron" (2015), "Captain America: Εμφύλιος Πόλεμος" (2016), "Χαίρε, Καίσαρ!" (2016), "Το Φάντασμα στο Κέλυφος" (2017), "Εκδικητές: Ο Πόλεμος της Αιωνιότητας" (2018), "Εκδικητές: Η Τελευταία Πράξη" (2019), "Ιστορία Γάμου" (2019), "Τζόζτο" (2019). Επίσης, δάνεισε την φωνή της στις ταινίες "Το βιβλίο της ζούγκλας" (2016) και "Τραγούδα!" (2016).

Το 2020 έγινε η δωδέκατη ηθοποιός η οποία έλαβε δύο υποψηφιότητες για Όσκαρ την ίδια χρονιά, μία για Όσκαρ Α΄ Γυναικείου Ρόλου για το "Ιστορία Γάμου" (2019) και μία για Όσκαρ Β΄ Γυναικείου Ρόλου για το "Τζότζο" (2019)
Ζουανολογία

200px|thumb|Γενέτειρα της η Ζουάνολογία: Διδασκαλική Ακαδημίας της Γκουανξί, Τμήμα Ιστορίας.
Η Ζουανολογία (Κινέζικα: "壮学", Πινγίν: "Zhuàngxué" ) είναι η επιστημονική μελέτη της ιστορίας και πολιτισμός των Ζουάνγκ. Ως γνωστικό πεδίο είναι τοπικός και θεματικός κλάδος ευρύτερων γνωστικών αντικειμένων όπως η αρχαία ιστορία και η aνθρωπολογία. Ο ερευνητής του συγκεκριμένου γνωστικού πεδίου ονομάζεται Ζουάνολόγος.
Ιωάννης Νικήτας

Ο Ιωάννης Νικήτας ήταν σημαντικός Έλληνας Μακεδονομάχος οπλαρχηγός από το Μεγάροβο της Πελαγονίας.
Σερζ Λατούς

Ο Σερζ Λατούς (1940-) (γαλλικά: Serge Latouche) είναι Γάλλος καθηγητής. Εξειδικεύεται στις οικονομικές και πολιτικές σχέσεις Βορρά-Νότου, καθώς και στην επιστημολογία των κοινωνικών επιστημών. Από το 2002 έχει αφιερωθεί στη μελέτη της αποανάπτυξης, και είναι ένας από τους πιο γνωστούς θεωρητικούς της.
Άρντα Μαντικιάν

Η Άρντα Μαντικιάν (1 Σεπτεμβρίου 1924 - 9 Νοεμβρίου 2009) ήταν μεσόφωνος αρμένικης καταγωγής με διεθνή καριέρα κατά τη μεταπολεμική περίοδο.
Γεννήθηκε στη Σμύρνη το 1924 και σε μικρή ηλικία μετακόμισε στην Αθήνα όπου ξεκίνησε τις σπουδές της στο Ωδείο Αθηνών με δασκάλα την Ελβίρα ντε Ιντάλγκο, δασκάλα επίσης της Μαρίας Κάλλας. Αργότερα συνέχισε τις σπουδές της δίπλα στην Αλεξάνδρα Τριάντη, ερμηνεύτρια έντεχνου τραγουδιού και κινητήριο δύναμη του Συλλόγου "οι Φίλοι της Μουσικής".
Μπέιρα

Η Μπέιρα (πορτογαλικά: "Beira") είναι η δεύτερη μεγαλύτερη πόλη της Μοζαμβίκης μετά την πρωτεύουσα Μαπούτο. Είναι η πρωτεύουσα της Επαρχίας Σοφάλα. Το 2007 είχε συνολικό πληθυσμό 436.240 κατοίκων, ενώ το 1997 είχε 412.588, το 1980 230.744 και το 1970 113.770. Βρίσκεται κεντρικά της Μοζαμβίκης και της Σοφάλα, στο σημείο που ο ποταμός Πουνγκ συναντά τον Ινδικό Ωκεανό. Ιδρύθηκε το 1890, απέκτησε την ανεξαρτησία της από τη Πορτογαλία το 1975 και αναπτύχθηκε τον 19ο αιώνα.

Όπως και πολλές άλλες πόλεις της Μοζαμβίκης, η Μπέιρα επηρεάστηκε από την πλημμύρα του 2000, που ερήμωσε την πόλη και τις γύρω περιοχές, άφησε πάρα πολλούς ανθρώπους άστεγους, σκότωσε πολλούς άλλους και προκάλεσε μεγάλη παρακμή στην οικονομία της πόλης. Η πλημμύρα αυτή προκλήθηκε από μια βροχή που διήρκεσε πέντε περίπου εβδομάδες.
Κάδοι

Οι Κάδοι ήταν αρχαία ελληνική πόλη της Φρυγίας. 

Ανήκε στην επαρχία της Επικτήτου Φρυγίας, κοντά στα σύνορα με την Λυδία. Ήταν κτισμένη στον άνω ρου του ποταμού Έρμου. Η πόλη κτίστηκε από Μακεδόνες αποίκους κατά την ελληνιστική εποχή, όπως προκύπτει από τα νομίσματα της πόλεως ΚΑΔΟΗΝΩΝ ΜΑΚΕΔΟΝΩΝ. Στην ρωμαϊκή εποχή τελούντο οι αγώνες "Σεβαστά Ομοβώμια" και "Αυγούστεια". Στα βυζαντινά χρόνια κατατασσόταν στην Φρυγία Καπατιανή υπό κονσουλάριον, μαζί με άλλες 39 πόλεις, όπως μαθαίνουμε στον "Συνέκδημον" του Ιεροκλέους. Επίσης στο "Notitiae episcopatuum" πληροφορούμαστε ότι οι Κάδοι ήταν έδρα επισκόπου. Έκοψε πολλά νομίσματα στην εποχή του Κλαυδίου έως του Γαλλιηνού. 

Πρόκειται για την σημερινή Γκεντίζ (Gediz) της Τουρκίας, στην επαρχία της ς.
Τζον Ντάγκλας Κόκροφτ

Ο σερ Τζον Ντάγκλας Κόκροφτ ("John Douglas Cockcroft", 27 Μαΐου 1897 – 18 Σεπτεμβρίου 1967) ήταν Άγγλος φυσικός. Μοιράστηκε το βραβείο Νόμπελ Φυσικής με τον Έρνεστ Γουόλτον για τη διάσπαση του ατόμου και έπαιξε σημαντικό ρόλο στην ανάπτυξη της πυρηνικής ενέργειας.
Royal Rumble

Το Ρόγιαλ Ραμπλ (Royal Rumble) ("ελεύθερη μετάφραση: βασιλική βοή") είναι ετήσιο σόου που διοργανώνεται από την εταιρεία πάλης WWE, το οποίο οφείλει το όνομα του στο κύριο γεγονός του, τον αγώνα Royal Rumble.
Έρνεστ Τόμας Σάιντον Γουόλτον

Ο Έρνεστ Τόμας Σάιντον Γουόλτον (αγγλ.: "Ernest Thomas Sinton Walton", 6 Οκτωβρίου 1903 – 25 Ιουνίου 1995) ήταν Ιρλανδός φυσικός, ο οποίος τιμήθηκε με το βραβείο Νόμπελ Φυσικής το 1951 για το έργο του με τον Τζον Κόκροφτ στη διάσπαση του ατόμου στο Πανεπιστήμιο του Κέιμπριτζ στις αρχές της δεκαετίας του 1930 και έτσι έγινε ο πρώτος άνθρωπος που διέσπασε τεχνητά το άτομο ξεκινώντας την πυρηνική εποχή. Ο Γουόλτον είναι ο μόνος Ιρλανδός που έχει πάρει Βραβείο Νόμπελ στη φυσική.
Τσεν Νινγκ Γιανγκ

Ο Τσεν Νινγκ Γιανγκ ("απλοποιημένα κινέζικα: 杨振宁", 1 Οκτωβρίου 1922) είναι Κινεζο-Αμερικάνος ο οποίος δουλεύει στη στατιστική μηχανική και στη σωματιδιακή φυσική. Μαζί με τον Τσουνγκ Ντάο Λι πήρε το βραβείο Νόμπελ Φυσικής το 1957 για τη βαθιά έρευνα των λεγόμενων «νόμων ομοτιμίας» (parity laws), η οποία οδήγησε σε πολύ σημαντικές ανακαλύψεις σχετικά με τα στοιχειώδη σωματίδια και την ασθενή αλληλεπίδραση. Έγινε πολίτης των Ηνωμένων Πολιτειών το 1964.
Φριτς Φρέντερικ Ζερνίκε

Ο Φριτς Φρέντερικ Ζερνίκε (ολλανδική γλώσσα: "Frederik "Frits" Zernike", 16 Ιουλίου 1888 – 10 Μαρτίου 1966) ήταν Ολλανδός φυσικός και ο νικητής του βραβείου Νόμπελ Φυσικής το 1953 για την εφεύρεση του μικροσκοπίου αντίθεσης φάσης, το οποίο επιτρέπει τη μελέτη των κυττάρων χωρίς την χρήση ειδικού υγρού με αποτέλεσμα τα κύτταρα να μην νεκρώνονται κατά την μελέτη.
Πέτρος Μελισσηνός

Ο Πέτρος Μελισσηνός ("Пётр Иванович Мелиссино", 1726 - 26 Δεκεμβρίου 1797) ήταν Έλληνας στρατηγός του ρωσικού πυροβολικού.
Σταύρος Μακρής

Ο Σταύρος Μακρής (γεν. Ασωπός Λακωνίας, 7 Φεβρουαρίου 1940) είναι παλαίμαχος Έλληνας ποδοσφαιριστής και πρώην προπονητής ποδοσφαίρου.
Β΄ Σινοϊαπωνικός Πόλεμος

280px|thumb|Σινοϊαπωνικός Πόλεμος

Ο Β΄ Σινοϊαπωνικός Πόλεμος (7 Ιουλίου 1937 - 9 Σεπτεμβρίου 1945) ήταν ευρεία στρατιωτική σύγκρουση μεταξύ της Δημοκρατίας της Κίνας και της Αυτοκρατορίας της Ιαπωνίας. Από το 1937 μέχρι το 1941 η Κίνα αντιμετώπισε την Ιαπωνία με κάποια οικονομική βοήθεια από τη Γερμανία, τη Σοβιετική Ένωση (1937-1940) και τις Ηνωμένες Πολιτείες. Μετά την ιαπωνική επίθεση στο Περλ Χάρμπορ (1941), ο πόλεμος μετεξελίχθηκε σε μια από τις μεγαλύτερες συγκρούσεις στα πλαίσια του Β' Παγκοσμίου Πολέμου. Ο Β΄ Σινοϊαπωνικός Πόλεμος ήταν ο μεγαλύτερος ασιατικός πόλεμος στον 20ο αιώνα.

Παρά το γεγονός ότι οι δύο χώρες μάχονταν μεταξύ τους κατά διαστήματα από το 1931, ο πόλεμος άρχισε ουσιαστικά το 1937 και έληξε μόνο με την παράδοση της Ιαπωνίας το 1945. Η πολεμική σύγκρουση ήταν το αποτέλεσμα της μακροχρόνιας ιαπωνικής ιμπεριαλιστικής πολιτικής, που είχε στόχο να κυριαρχήσει στην Κίνα πολιτικά και στρατιωτικά, ώστε να εξασφαλίσει τεράστια αποθέματα πρώτων υλών και τους άλλους οικονομικούς πόρους που διέθετε η χώρα, ιδιαίτερα των τροφίμων και του πολυπληθούς εργατικού δυναμικού. Πριν από το 1937, η Κίνα και η Ιαπωνία είχαν μικρές διαμάχες, τα λεγόμενα «επεισόδια». Το 1931, οι Ιάπωνες εισέβαλαν στη Μαντζουρία. Το τελευταίο από αυτά τα περιστατικά ήταν η ανατίναξη της γέφυρας "Μάρκο Πόλο" το 1937, σηματοδοτώντας την έναρξη του ολοκληρωτικού πολέμου μεταξύ των δύο χωρών.

Αρχικά, η Ιαπωνία σημείωσε σημαντικές νίκες στη Σανγκάη και από το τέλος του 1937 κατέλαβε την κινεζική πρωτεύουσα Ναντσίνγκ. Μετά την αποτυχία της να σταματήσει τους Ιάπωνες, η κινεζική κεντρική κυβέρνηση μεταφέρθηκε στην πόλη Τσονγκίνγκ, στο εσωτερικό της Κίνας. Μέχρι το 1939 ο πόλεμος είχε φτάσει σε αδιέξοδο μετά τις κινεζικές νίκες στην πόλη Τσανγκσά, πρωτεύουσα της επαρχίας Χουνάν και στην επαρχία Κουανγκσί. Οι Ιάπωνες κατάφεραν να νικήσουν τις κινεζικές δυνάμεις των κομμουνιστών στην επαρχία Σαανσί, περιοχή που πρωτοστατούσε στο σχεδιασμό και τις πράξεις σαμποτάζ ενάντια στις αυτοκρατορικές στρατιωτικές τους δυνάμεις. Στις 7 Δεκεμβρίου 1941 η Ιαπωνία επιτέθηκε αεροπορικώς στο Περλ Χάρμπορ και την επόμενη ημέρα (8 Δεκεμβρίου) οι Ηνωμένες Πολιτείες τής κήρυξαν τον πόλεμο. Η Ιαπωνία παραδόθηκε το 1945.
Μανώλης Κανελλόπουλος

Ο Μανώλης Κανελλόπουλος (Αιγάλεω, 12 Ιανουαρίου 1938 - 10 Σεπτεμβρίου 2017) ήταν Έλληνας ποδοσφαιριστής του Αιγάλεω Α.Ο. και της ΑΕΚ, πρωταθλητής της Β΄Εθνικής αλλά και με πλούσια θητεία στην Α΄ Εθνική Κατηγορία.
Χούμπερτ βαν Άικ

Ο Χούμπερτ βαν Άικ ("Hubert van Eyck, Hubrecht van Eyck" ή "Hubertus Eeyck", περ. 1366 - 18 Σεπτεμβρίου 1426) ήταν Φλαμανδός ζωγράφος της πρώιμης φλαμανδικής σχολής, γνωστός για το περίφημο έργο για Αγία Τράπεζα που φιλοτέχνησε από κοινού με τον αδελφό του, Γιαν βαν Άικ, για τον Καθεδρικό ναό της Γάνδης, ένα από τα σημαντικότερα έργα τέχνης του 15ου αιώνα και της φλαμανδικής τέχνης γενικότερα.
The C Programming Language

Το The C Programming Language (ή σε συντομία K&R) είναι βιβλίο περιγραφής της γλώσσας προγραμματισμού C γραμμένο από τους Μπράιαν Κέρνιχαν και Ντένις Ρίτσι.

Η πρώτη έκδοση του βιβλίου κυκλοφόρησε το 1978, είχε μόλις 228 σελίδες και ήταν το πρώτο βιβλίο ευρείας κυκλοφορίας που περιέγραψε τη γλώσσα προγραμματισμού C. Ακολούθησε και δεύτερη έκδοση το 1988, με 272 σελίδες, η οποία περιείχε το νέο πρότυπο ANSI C και την πρότυπη βιβλιοθήκη. Η πιο σύγχρονη έκδοση είναι του 2011, η οποία κυκλοφορεί παγκοσμίως σε 20 γλώσσες.
Am Fenster

Το Am Fenster είναι επιτυχία του (τότε) ανατολικογερμανικού συγκροτήματος της ροκ City. Κυκλοφόρησε το 1977 και έγινε χρυσός δίσκος. Η σύνθεση είναι του 1974. Θεωρείται ως ένα από τα πιο αντιπροσωπευτικά κομμάτια της ροκ μουσικής, και ιδίως της ανατολικογερμανικής σκηνής.
The C++ Programming Language

Το The C++ Programming Language είναι βιβλίο του Μπιάρνε Στρούστρουπ που κυκλοφόρησε το 1985. Περιέχει την περιγραφή της γλώσσας προγραμματισμού C++, δημιουργός της οποίας υπήρξε ο Στρούστρουπ. Ήταν το ανεπίσημο πρότυπο της γλώσσας αυτής μέχρι τη θέσπιση του προτύπου "ISO/IEC 14882:1998: Programming Language C++" το 1998.
Τσουνγκ Ντάο Λι

Ο Τσουνγκ Ντάο Λι ("κινέζικα: 李政道, πινγίν: Lǐ Zhèngdào", 24 Νοεμβρίου 1926) είναι Κινέζος φυσικός ο οποίος μαζί με τον Τσεν Νινγκ Γιανγκ πήρε το 1957 το βραβείο Νόμπελ Φυσικής για τη βαθιά έρευνα των λεγόμενων «νόμων ομοτιμίας» (parity laws), η οποία οδήγησε σε πολύ σημαντικές ανακαλύψεις σχετικά με τα στοιχειώδη σωματίδια.
Τάγμα της Ακάνθου

Το Τάγμα της Ακάνθου (αγγλικά: "Order of the Thistle") ή Τάγμα του Αγίου Ανδρέα είναι το αρχαιότερο και ευγενέστερο τάγμα της Σκωτίας. Ιδρύθηκε το 1687 και αναφέρει στο ιδρυτικό του καταστατικό ότι ανάγεται στον 8ο ή 9ο αιώνα, και ότι ανανεώθηκε το 1540 από τον βασιλιά Ιάκωβο Ε΄ της Σκωτία και πατέρα της Μαρίας Στιούαρτ, ο οποίος αφιέρωσε το τάγμα αυτό στον Άγιο Ανδρέα και περιόρισε τον αριθμό των ιπποτών του τάγματος αυτού σε 12 όσοι ήταν και οι άγιοι απόστολοι. Σίγουρο είναι όμως, ότι ο βασιλιάς Ιάκωβος Β΄ της Αγγλίας το 1687 ανανέωσε το τάγμα αυτό και καθιέρωσε να είναι 12 ιππότες και ένας αρχηγός. Αργότερα, η βασίλισσα Άννα της Μεγάλης Βρετανίας αύξησε τον αριθμό των ιπποτών του τάγματος σε 24, ενώ ο Γεώργιος Δ΄ τους περιόρισε ξανά σε 16. Χαρακτηριστικά εμβλήματα του τάγματος είναι ένα φαρδύ κολιέ, ο σταυρός του Αγίου Ανδρέα και το γαϊδουράγκαθο.
Γήπεδο Κλεάνθης Βικελίδης

Το Γήπεδο Κλεάνθης Βικελίδης ή Χαριλάου βρίσκεται στην Θεσσαλονίκη και είναι η έδρα της ομάδας του Άρη. Κατασκευάστηκε το 1951 και το επίσημο όνομα του γηπέδου ήταν «Γήπεδο Άρεως». Το 2004 δόθηκε στο γήπεδο το όνομα του παλαίμαχου ποδοσφαιριστή του Άρη, Κλεάνθη Βικελίδη. Το γήπεδο ονομάζεται και Χαριλάου καθώς βρίσκεται στην κατακίτρινη συνοικία Χαριλάου στην νοτιοανατολική πλευρά της πόλης επί της οδού Αλέξανδρου Παπαναστασίου.
Νικόλαος Κόλλιας

Ο Νικόλαος Κόλλιας ήταν σημαντικός Έλληνας Μακεδονομάχος οπλαρχηγός από τη Σέλιτσα (Εράτυρα) Βοΐου, της Περιφερειακής ενότητας Κοζάνης.
Τζωρτζ Φράνσις Χιλλ

Ο σερ Τζωρτζ Φράνσις Χιλλ (αγγλ. "Sir George Francis Hill", 1867–1948) υπήρξε Βρετανός βιβλιοθηκάριος του Βρετανικού Μουσείου.
Transformers

Τα Transformers είναι ψυχαγωγική δικαιοχρησία (franchise) που αναπτύσσεται από την αμερικανική εταιρία Hasbro και την ιαπωνική εταιρία Takara Tomy. Πρωτοεμφανίστηκε ως μια μια γραμμή μετασχηματιζόμενων παιχνιδιών ωστόσο το 1984, η δικαιοχρησία αυτή εξελίχθηκε με την γραμμή παιχνιδιών και συγκεκριμένα εστιάζοντας στις φατρίες των μετασχηματιζόμενων εξωγήινων ρομπότ (συχνά οι Autobot και οι Decepticons) σε μια ατέλειωτη διαμάχη για την κυριαρχία ή την τελική ειρήνη. Από το 1984 έως σήμερα, το franchise έχει εξελιχθεί, έτσι ώστε να συμπεριλαμβάνει κόμικ βιβλία, κινούμενα σχέδια, βιντεοπαιχνίδια και ταινίες.
Τζοβάννι Τζολίττι

Ο Τζοβάννι Τζολίττι ("Giovanni Giolitti", 27 Οκτωβρίου 1842 - 17 Ιουλίου 1928) ήταν Ιταλός πολιτικός, από τους διαπρεπέστερους στην ιστορία της χώρας. Διατέλεσε υπουργός Οικονομικών, Εσωτερικών και πέντε φορές Πρωθυπουργός της Ιταλίας, και αρχηγός του ιταλικού φιλελεύθερου κόμματος, μέσα σε μια δύσκολη εικοσαετία, εξεγέρσεων και απεργιακών κινητοποιήσεων, μέχρι την έκρηξη του Α' Π.Π., επί Βασιλείας Ουμβέρτου Α΄ και Βίκτωρα Εμμανουήλ Γ΄. Θεωρείται ο μακροβιότερος πρωθυπουργός της Ιταλίας, μετά τον Μουσολίνι. Υπήρξε υποστηρικτής του φιλελευθερισμού και σπουδαίος μεταρρυθμιστής. Η εποχή του, αρχή του 20ου αιώνα, φέρεται με τ΄ όνομά του "Τζολιττιανή περίοδος" ή "Τζολιττιανή εποχή", η δε πολιτική του "Τζολιττισμός".
Αδάμ Μπαλλάς

Ο Αδάμ Μπαλλάς (ρως.Адам Иванович Балла (1764—1812) , ήταν Ρώσος στρατηγός της εποχής των Ναπολεόντειων Πολέμων .
Λανάι

Tο Λανάι (αγγλικά: "Lānaʻi") είναι το έκτο μεγαλύτερο νησί της Χαβάης, με έκταση 364 τετραγωνικά χιλιόμετρα. Το νησί έχει μόνο μία πόλη το Λανάι Σίτυ, στο οποίο κατοικούν 3.100 άνθρωποι. Το νησί έχει σχήμα κόμμα ή ανανά με μήκος στην μεγαλύτερη διεύθυνση 29 χιλιόμετρα. Χωρίζεται από το Μολοκάι με το στενό του Καλόχι και από το Μάουι με το στενό Άου Άου.
Δημήτριος Λιάλιος

Ο Δημήτριος Λιάλιος (1869 - 13 Μαρτίου 1940) ήταν Έλληνας συνθέτης. Ήταν ένας από τους σημαντικότερους μουσικοσυνθέτες της νεότερης Ελλάδας με πλούσιο και πολυσχιδές έργο (συμφωνική μουσική, μουσική δωματίου, τραγούδια για φωνή και πιάνο κλπ.). Τα επιτεύγματα του Δ. Λιάλιου, ιδίως στα πεδία της συμφωνικής μουσικής και της μουσικής δωματίου, είναι σπουδαίας ιστορικής αξίας, αλλά και ποιότητος στο πλαίσιο του νεοελληνικού μουσικού πολιτισμού κατά το πέρασμα από τον 19ο στον 20ο αιώνα.
Συνομοσπονδία του Ρήνου

thumb|150px|Πράξη ίδρυσης της Συνομοσπονδίας της 12 Ιουλίου 1806 με υπογραφή του Ναπολέοντα (αντίγραφο για το Πριγκιπάτο του Χοεντσόλερν-Ζίγκμαρινγκεν)

Η Συνομοσπονδία του Ρήνου (γερμανικά: Rheinbund) υπήρξε από το 1806 μέχρι το 1813 και δημιουργήθηκε από 16 γερμανικά κρατίδια με την πρωτοβουλία του Ναπολέοντα Α΄ αφού νίκησε τον Φραγκίσκο Β΄ της Αγίας Ρωμαϊκής Αυτοκρατορίας και τον Αλέξανδρο Α΄ της Ρωσίας, στη διάρκεια της « μάχης των τριών αυτοκρατόρων » στο Άουστερλιτς.

Τα μέλη της συνομοσπονδίας ήταν οι Γερμανοί πρίγκιπες (Fürsten) της καταλυθείσας Αγίας Ρωμαϊκής Αυτοκρατορίας, πλην του βασιλείου της Πρωσίας, της νεοιδρυθείσας Αυστριακής Αυτοκρατορίας, και των εδαφών που είχε προασρτήσει η Γαλλία τα προηγούμενα χρόνια. Ο αριθμός των κρατιδίων θα φτάσει αργότερα τα 35, με 15 εκατομμύρια κατοίκους, αποτελώντας έτσι για την Γαλλία ένα σημαντικό στρατηγικό πλεονέκτημα στα ανατολικά της σύνορα.
Φεστιβάλ Ιταλικού Τραγουδιού

thumb|250px|Το Καζίνο του Σαν Ρέμο όπου φιλοξενήθηκε ο διαγωνισμός
Το Φεστιβάλ Ιταλικού Τραγουδιού ή πιο γνωστό ως "Φεστιβάλ του Σαν Ρέμο" είναι διαγωνισμός τραγουδιού της Ιταλίας, που διεξάγεται από το 1951 στο Σαν Ρέμο. Θεωρείται ο προπομπός του Διαγωνισμός Τραγουδιού της Eurovision.

Για κάποια χρόνια (από το 1953 ως το 1971, με εξαίρεση το 1956), κάθε τραγούδι παρουσιαζόταν δύο φορές από τους ερμηνευτές. Επιπλέον, από το 1956 ως το 1966, καθώς επίσης το 1972 και το 1997 το νικητήριο τραγούδι οριζόταν ως η ιταλική συμμετοχή για την Eurovision.
Σταύρος Γιαφάλογλου

Ο Σταύρος Γιαφάλογλου (γεν. "Ασύρματος", Πετράλωνα, 15 Οκτωβρίου 1938 - 15 Ιουλίου 2016) ήταν Έλληνας ποδοσφαιριστής της ΑΕΚ, του Αιγάλεω Α.Ο. και του Α.Ο. Πετραλώνων, πρωταθλητής της Β΄Εθνικής, με πλούσια θητεία στην Α΄ Εθνική Κατηγορία -όπου αγωνίζονταν στη μεσαία γραμμή- και προπονητής ποδοσφαίρου.
Ανεξάρτητοι Έλληνες

Οι Ανεξάρτητοι Έλληνες (ΑΝ.ΕΛ.) είναι ένα δεξιό συντηρητικό ελληνικό πολιτικό κόμμα, που ιδρύθηκε στις 24 Φεβρουαρίου 2012. Ιδρυτής και πρόεδρος του κόμματος είναι ο Πάνος Καμμένος.

Οι Ανεξάρτητοι Έλληνες συμμετείχαν στις κυβερνήσεις συνασπισμού υπό τον Αλέξη Τσίπρα από το 2015 έως το 2019. 

Στις 9 Ιουνίου 2019 το κόμμα αποφάσισε να μην κατέλθει στις βουλευτικές εκλογές του Ιουλίου 2019, γεγονός που ερμηνεύτηκε ότι σηματοδοτεί το «τέλος» του.
Έντνα Βίνσεντ Μιλέυ

Η Έντνα Βίνσεντ Μιλέυ (αγγλικά: "Edna St. Vincent Millay", 22 Φεβρουαρίου 1892 - 19 Οκτωβρίου 1950) ήταν Αμερικανίδα λυρική ποιήτρια, θεατρική συγγραφέας, ακτιβίστρια, φεμινίστρια και η πρώτη γυναίκα που έλαβε Βραβείο Πούλιτζερ για την ποίηση. Ήταν επίσης γνωστή για τον αντισυμβατικό, μποεμικό τρόπο ζωής της και τις πολλές της ερωτικές υποθέσεις. Συνήθιζε να χρησιμοποιεί το ψευδώνυμο "Nancy Boyd" στο πεζογραφικό της έργο.
Τσιούρε

Η Τσιούρε (πορτογαλικά: Chiure) ή Νέα Τσιούρε (Novo Chiure) είναι μια πόλη της Συνοικίας Τσιούρε στην βορειοανατολική Μοζαμβίκη. Είναι η πρωτεύουσα της Επαρχίας Κάμπο Ντελγκάντο και της Συνοικίας Τσιούρε. Υπάρχει ένα νοσοκομείο που είναι υπό κατασκευή. Μόλις τελειώσει θα είναι το πρώτο στη Συνοικία.
Φιό

Το νησί Φιό (πορτογαλικά: Fiõ) είναι ένα νησί του αρχιπελάγους Κιρίμπας της Μοζαμβίκης.
Εθνική Λυρική Σκηνή

Η Εθνική Λυρική Σκηνή (συντομογραφία: ) είναι πολιτισμικός φορέας με αντικείμενο το λυρικό θέατρο, που εδρεύει στην Αθήνα από το 1939. Από το 1994 και υπό την εποπτεία του Υπουργείου Πολιτισμού τελεί σε καθεστώς Νομικού Προσώπου Ιδιωτικού Δικαίου, ενώ από το 2017 στεγάζεται μόνιμα στο Κέντρο Πολιτισμού Ίδρυμα Σταύρος Νιάρχος. Η ΕΛΣ παρουσιάζει σε ετήσια βάση έργα όπερας, μπαλέτου και μουσικού θεάτρου, αλλά και οπερέτες, συναυλίες συμφωνικού περιεχομένου καθώς και ειδικές εκπαιδευτικές παραστάσεις για παιδιά και μαθητές.
Ματέμο

<br>

Το νησί Ματέμο (πορτογαλικά: Matemo) είναι ένα νησί του αρχιπελάγους Κιρίμπα της Μοζαμβίκης. Βρίσκεται περίπου 100 χιλιόμετρα μακρυά από την Πέμπα, την πρωτεύουσα της Κάμπο Ντελγκάντο.
Σενκάρ

Το νησί Σενκάρ (πορτογαλικά: Sencar) είναι ένα νησί του Aρχιπελάγους Κιρίμπα της Μοζαμβίκης.
Κιλάμπα

<br>

Το νησί Κιλάμπα (πορτογαλικά: Quilaba) είναι ένα από τα νοτιότερα νησιά του αρχιπελάγους Κιρίμπας της Μοζαμβίκης.
Κισίβα

Το νησί Κισίβα (πορτογαλικά: Quisiva) είναι ένα νησί του αρχιπελάγους Κιρίμπας της Μοζαμβίκης.
Οάχου

Το Οάχου (Oʻahu) είναι το τρίτο μεγαλύτερο νησί της Χαβάης, με έκταση 1.545 τετραγωνικά χιλιόμετρα, και έχει το μεγαλύτερο πληθυσμό από τα νησιά της πολιτείας. Η πρωτεύουσα και μεγαλύτερη πόλη της πολιτείας, η Χονολουλού, βρίσκεται στην νοτιοανατολική ακτή του νησιού. Το νησί αυτό έχει μέγιστο μήκος 71 χιλιόμετρα και μέγιστο πλάτος 48 χιλιόμετρα. Το νησί αποτελείται από δύο σβηστά ηφαίστεια, το Βαϊάνι στα δυτικά, που είναι ψηλότερο, και το Κοολάου στα ανατολικά. Ανάμεσά τους βρίσκεται μια πλατειά κοιλάδα ή ράχη. Στο Οάχου βρίσκεται το Περλ Χάρμπορ, το οποίο δέχτηκε επίθεση από τον Ιαπωνικό Στρατό το 1941. Το μεγαλύτερο μέρος της οικονομίας του νησιού βασίζεται στο τουρισμό.
Ναμάπα

Η Ναμάπα (πορτογαλικά: Namapa) ή Ναμάπα-Εράτι (Namapa-Eráti) είναι μια πόλη της βορειοδυτικής Μοζαμβίκης. Είναι η πρωτεύουσα της Συνοικίας, της υποσυνοικίας και της περιοχής Εράτι.
Μετζούμπε

thumb|right|250px|Ο φάρος του νησιού Μετζούμπε
Το νησί Μετζούμπε (πορτογαλικά: "Medjumbe") είναι νησί του αρχιπελάγους Κιρίμπας της Μοζαμβίκης. Βρίσκεται μέσα στο Εθνικό Πάρκο των Νησιών Κιρίμπας.
Ναυμαχία της Αλχεθίρας

Η Ναυμαχία της Αλχεθίρας, ή του Αλχεθίρας, υπονοώντας τον ομώνυμο όρμο της πόλης και λιμένα Αλχεθίρας, στην περιοχή της Ανδαλουσίας της Ισπανίας, θεωρείται μία από τις σημαντικότερες ναυμαχίες του 19ου αιώνα, αλλά και γενικότερα της παγκόσμιας ναυτικής ιστορίας. Η ναυμαχία αυτή συνέβη το 1801, κατά τη διεξαγωγή των Ναπολεόντειων πολέμων.
Χανς Πέτερ Φρίντριχ

Ο Χανς Πέτερ Φρίντριχ ("Hans-Peter Friedrich", 10 Μαρτίου 1957) είναι Γερμανός πολιτικός. Ήταν υπουργός Εσωτερικών της Γερμανίας (2013/2014 Υπουργείο Διατροφής και Γεωργίας) και μέλος της CSU. Από το 2005 έως το 2011 ήταν αντιπρόεδρος της CSU.
Πολυτεχνείο της Δανίας

Το Πολυτεχνείο της Δανίας (στα Δανέζικα Danmarks Tekniske Universitet ή απλώς DTU) είναι ένα πανεπιστήμιο λίγο βόρια της Κοπεγχάγης. Ιδρύθηκε 1829 στην Κοπεγχάγη από τον Χανς Κρίστιαν Έρστεντ (Hans Christian Ørsted).


Κατηγορία:Πανεπιστήμια στη Δανία
Cadillac XLR

Η Cadillac XLR ήταν ένα 2-θέσιο κουπέ-κάμπριο πολυτελές σπορ αυτοκίνητο, με στάνταρ μεταλλική αναδιπλούμενη οροφή, που παρήχθη από την αμερικανική αυτοκινητοβιομηχανία Cadillac, μεταξύ του 2003 και του 2009. Κατά την χρονική αυτή περίοδο, υπήρξε το ακριβότερο μοντέλο στην παλέτα της εταιρείας, με αρχική τιμή πώλησης στα 75.000 δολάρια, δηλαδή αρκετά υψηλότερη ακόμα και από τα πλέον πολυτελή SUV και σεντάν της μάρκας. Ήταν ο επίσημος διάδοχος της Cadillac Allanté, η οποία είχε παραχθεί από το 1987 έως το 1993 και, ως αποτέλεσμα, η XLR ήταν το δεύτερο χρονολογικά roadster στην ιστορία της Cadillac.

Βασίστηκε στην πλατφόρμα Y-body του μητρικού ομίλου της General Motors, έχοντας έτσι κοινό σασί αρχικά με την Chevrolet Corvette C5 και στη συνέχεια με την Chevrolet Corvette C6, και μάλιστα κατασκευαζόταν στο ίδιο εργοστάσιο. Ωστόσο, η XLR έφερε άλλα μηχανικά σύνολα, πληρέστερο εξοπλισμό και εντελώς διαφορετική αισθητική.
Γκέραρντ Ντάβιντ

Ο Γκέραρντ Ντάβιντ (ορθή απόδοση Χέραρντ Ντάβιντ, "Gheeraert David" ή "Gerard David", περ. 1455 - 13 Αυγούστου 1523) ήταν Φλαμανδός ζωγράφος της πρώιμης Βορειοευρωπαϊκής Αναγέννησης, από τους τελευταίους μεγάλους Δασκάλους της Σχολής της Μπρυζ.
Μεγάλο Δουκάτο του Βύρτσμπουργκ

thumb|Το έμβλημα του μεγάλου δουκάτου του Βύρτσμπουργκ
thumb|Η σημαία του μεγάλου δουκάτου του Βύρτσμπουργκ
Το Μεγάλο Δουκάτο του Βύρτσμπουργκ (γερμ.: Großherzogtum Würzburg) ήταν ένα δουκάτο της Συνομοσπονδίας του Ρήνου.

Τα εδάφη της Επισκοπής του Βύρτσμπουργκ, εκκοσμικευμένα και αποκτηθέντα από τη Βαυαρία το 1803, παραχωρήθηκαν στον Φερδινάνδο Γ' της Τοσκάνης ως αποζημίωση για την απώλεια του Εκλεκτοράτου του Σάλτσμπουργκ, που προσαρτήθηκε από την Αυστριακή Αυτοκρατορία μετά τη Συνθήκη του Πρέσμπουργκ (1805). Το νέο αυτό Κράτος, σύμμαχος της Γαλλικής Αυτοκρατορίας, έγινε μέλος της Συνοσμοπονδίας του Ρήνου από τη δημιουργία του.

Μετά την ήττα του Ναπολέοντα στη Λειψία, ο Φερδινάνδος ακύρωσε τη συμμαχία μαζί του τον Οκτώβριο του 1813. Τα εδάφη του επιστράφηκαν στη Βαυαρία με ένα αυστρο-βαυαρικό σύμφωνο το 1814 και το Συνέδριο της Βιέννης τον αποκατέστησε αργότερα στην ηγεσία της Τοσκάνης.

Βυρτσμπουργκ
Βυρτσμπουργκ
Βυρτσμπουργκ
Έλεν Χαντ

Η Έλεν Χαντ ("Helen Elizabeth Hunt", γενν. 15 Ιουνίου 1963) είναι Αμερικανίδα ηθοποιός, σκηνοθέτης και σεναριογράφος. Πρωταγωνίστησε στην κωμική σειρά "Mad About You" για επτά χρόνια, πριν συμμετάσχει στη ρομαντική κωμωδία "Καλύτερα δε Γίνεται" (As Good as It Gets, 1997), για την οποία κέρδισε το Όσκαρ Α' Γυναικείου Ρόλου. Άλλες ταινίες περιλαμβάνουν: "Twister (1996)", "Ο Ναυαγός (Cast Away, 2000)", "Αυτό Που Θέλουν οι Γυναίκες (What Women Want, 2000)", "Χωρίς Αντάλλαγμα (Pay It Forward)", "Η Νικήτρια (Soul Surfer, 2011)" και "Μαθήματα Ενηλικίωσης" (The Sessions, 2012). Έκανε το σκηνοθετικό της ντεμπούτο το 2007, με την ταινία "Όταν με Βρήκε (Then She Found Me)".
Τέτε

Η Τέτε (πορτογαλικά: Tete) είναι μια πόλη της Επαρχίας Τέτε, Μοζαμβίκη. Έχει πληθυσμό 155.909 κατοίκων (απογραφή 2007) . Είναι η πρωτεύουσα της Επαρχίας, Τέτε.
Κυβέρνηση Στέφανου Στεφανόπουλου 1965

Η Κυβέρνηση Στέφανου Στεφανόπουλου 1965 (Σεπτέμβριος 1965 - Δεκέμβριος 1966) σχηματίστηκε μετά την δεύτερη αποτυχία των αποστατών της Ένωσης Κέντρου να σχηματίσουν κυβέρνηση.
Η προηγούμενη προσπάθεια της κυβέρνησης Τσιριμώκου έπεσε στο κενό, καθώς δεν μπόρεσε να κατακτήσει την κοινοβουλευτική πλειοψηφία, και παραιτήθηκε στις 29 Αυγούστου 1965, παραμένοντας όμως τυπικά στην διακυβέρνηση της χώρας μέχρι την όρκιση νέας κυβέρνησης. Ο βασιλιάς Κωνσταντίνος αποφάσισε την σύγκληση «Συμβουλίου του Στέμματος» (θεσμός ο οποίος ενεργοποιούνταν περιστασιακά για την αντιμετώπιση αδιεξόδων, και αποτελούνταν από πρώην Πρωθυπουργούς και τους εκάστοτε αρχηγούς των κομμάτων της Βουλής), προκειμένου να βρεθεί κυβερνητική λύση. Όμως, οι συμμετέχοντες στο Συμβούλιο προέκριναν ως λύση την συνέχιση των συνομιλιών μεταξύ των κομμάτων, προκειμένου να σχηματιστεί κυβέρνηση ευρύτερης συνεργασίας, όπως και τελικά έγινε.
Στις 17 Νοεμβρίου ορκίστηκε η νέα κυβέρνηση,και στις 25 Νοεμβρίου παίρνει ψήφο εμπιστοσύνης και από την Βουλή. Συγκεκριμένα, το νέο κυβερνητικό σχήμα υπερψήφισαν οι 45 ανεξαρτητοποιημένοι από την Ένωση Κέντρου βουλευτές, οι 99 της ΕΡΕ και οι 8 του κόμματος των Προοδευτικών, (μάλιστα το Κόμμα των Προοδευτικών συμμετείχε και στην κυβέρνηση, με τον Αλέξανδρο Καραθόδωρο), συγκεντρώνοντας έτσι 152 βουλευτές υπέρ της, ενώ κατά ψήφισαν οι 126 βουλευτές της Ένωσης Κέντρου και οι 22 της ΕΔΑ. 

Η διακυβέρνηση με τόσο οριακή πλειοψηφία δεν ήταν εύκολη και η κυβέρνηση συχνά πιεζόταν από την ανάγκη διατήρησης των ισορροπιών προκειμένου να επιβιώσει. Χαρακτηριστικό και μοιραίο ταυτόχρονα παράδειγμα, είναι η κατόπιν βασιλικής πιέσεως ανάθεση της αρχηγίας του ΓΕΣ στον Γρηγόριο Σπαντιδάκη και η τοποθέτηση από μέρους του, σε επιτελικές θέσεις, των στρατιωτικών που θα έκαναν σε λίγο το πραξικόπημα της 21ης Απριλίου 1967.. Η διαφωνία επίσης, με τον Αντιπρόεδρο της κυβέρνησης Ηλία Τσιριμώκο, τον Μάρτιο του 1966, σχετικά με τον διορισμό του Γεωργίου Γρίβα ως αρχηγού των ελληνικών Ενόπλων Δυνάμεων στην Κύπρο, και η συνακόλουθη παραίτησή του στις 10 Απριλίου 1966, είχε ως αποτέλεσμα την απώλεια της πλειοψηφίας και την πρόκληση κυβερνητικής κρίσης. Ο Γεώργιος Παπανδρέου κατέθεσε πρόταση μομφής κατά της κυβέρνησης, η οποία όμως κατά την ψηφοφορία της 25ης Απριλίου, κατάφερε να διασωθεί με τις ψήφους της ΕΡΕ, του κόμματος των Προοδευτικών και του ΦΙ.ΔΗ.Κ.
Μουσείο της Φύσης και του Ανθρώπου

[[Μούμιες Γουάντσε|Μούμια Γκουάχε]]
To Μουσείο της Φύσης και του Ανθρώπου (ισπανικά: "Museo de la Naturaleza y el Hombre") βρίσκεται στη Σάντα Κρουθ ντε Τενερίφε στις Κανάριες Νήσους. Είναι αρχαιολογικό μουσείο αλλά ταυτόχρονα μουσείο φυσικών επιστημών. Θεωρείται ένα από τα σημαντικότερα μουσεία της Ισπανίας. 

Ιδρύθηκε το 1958 και έχει την έδρα του σε ένα μεγάλο νεοκλασικό κτίριο στο κέντρο της πόλης. Τα εκθέματά του προσφέρουν μια εικόνα για τον φυσικό πλούτο των Καναρίων Νήσων αφενός, αλλά ταυτόχρονα παρουσιάζουν την μεγαλύτερη υπάρχουσα συλλογή του πολιτισμού Γκουάχες οι οποίοι ήταν αρχαίοι αυτόχθονες κάτοικοι του νησιού.

Το μουσείο είναι γνωστό για τη μεγάλη συλλογή του από μούμιες του πολιτισμού Γκουάχες όμως τα εκθέματά του περιλαμβάνουν και αντικείμενα από άλλους πολιτισμούς.
Μπλαντάιρ

Η Μπλαντάιρ (αγγλικά και Τσιτσέουα: Blantyre) ή Μαντάλα (Mandala) είναι η δεύτερη μεγαλύτερη πόλη του Μαλάουι και πρωτεύουσα της Συνοικίας Μπλαντάιρ και της Νότιας Περιφέρειας. Έχει πληθυσμό 728.000. Βρίσκεαι νότια του Μαλάουι και κεντρικά της Βόρειας Περιφέρειας. Έχει επιφάνεια 1.039 χλμ. και έκταση 228 τ.χλμ.
Κρυπτεία

H Κρυπτεία ήταν ένα είδος μυστικής υπηρεσίας της Σπάρτης στην αρχαιότητα, επανδρωμένης από νέους.

Οργανωμένη από την άρχουσα τάξη του Σπαρτιατικού κράτους, αποτελούσε θεσμό τού αρχαίου λακωνικού συστήματος, ο οποίος περιελάμβανε τη σκληρή εκπαίδευση και τη μυστική αποστολή των εξυπνότερων και δυνατότερων νέων Σπαρτιατών, με σκοπό την επιτήρηση και τη λήστευση ή και εκτέλεση των ανυπότακτων ή υπόπτων ειλώτων. Συνεκδοχικά η λέξη δήλωσε και το στρατιωτικό σώμα που απαρτιζόταν από τους εν λόγω νέους.
Αντώνης Αλεξιανός

Ο Αντώνης Αλεξιανός (ρωσικά: Антон Павлович Алексиано, 1750 — 1810) – ήταν Ρώσος Αντιναύαρχος
Βασίλειο της Βεστφαλίας

Το Βασίλειο της Βεστφαλίας ήταν ένα από τα τέσσερα βασίλεια της Συνομοσπονδίας του Ρήνου.

Είχε ως πρωτεύουσα το Κάσσελ, και ως σύνορα :
* στα βόρεια τα δουκάτα του Μέκλενμπουργκ, στα ανατολικά τα βασίλεια της Πρωσίας και της Σαξονίας, και τα δουκάτα της Σαξονίας και του Άνχαλτ, 
* στα νότια τα μεγάλα δουκάτα της Φρανκφούρτης και της Έσσης-Ντάρμστατ, 
* στα ανατολικά το τελευταίο, συν το Μεγάλο Δουκάτο του Μπεργκ και τα βορειοανατολικά διαμερίσματα της Γαλλικής Αυτοκρατορίας.

Δεν υπήρχαν από τον παλιό Κύκλο της Βεστφαλίας παρά μόνο η Επισκοπή του Παντερμπόρν, το Χορν, το Μπίλεφελντ και μερικές άλλες περιοχές, αλλά προσέθεσε τμήμα από τους κύκλους του Άνω-Ρήνου και της Κάτω-Σαξονίας. Περιελάμβανε έτσι συνολικά το νότο του Ανόβερου (το υπόλοιπο ανήκε στη Γαλλική Αυτοκρατορία), το Δουκάτο του Μπράουνσβαϊγκ, την Έσση-Κάσσελ, τα πριγκιπάτα του Μαγδεβούργου και του Βέρντεν.

Οι κυριότερες πόλεις του, εκτός από το Κάσσελ, ήταν το Παντερμπόρν, το Μάρμπουργκ, το Χάιλιγκενσταντ, το Γκέτινγκεν, το Χάλμπερσταντ, το Μπέρνμπουργκ, το Ανόβερο, το Μπράουνσβαϊγκ, το Μαγδεβούργο, το Κίελο, το Βέρντεν, το Σάλτσβεντελ.
Σέιμους

Ο Στίβεν Φαρέλι ("Stephen Farrelly", γενν. 28 Ιανουαρίου 1978) είναι Ιρλανδός παλαιστής. Στα ρινγκ που εμφανίζεται είναι γνωστός ως "Sheamus" (Σέιμους), ενώ έχει συμβόλαιο συνεργασίας με την εταιρεία πάλης WWE.

Στο WWE έχει κερδίσει συνολικά τρία παγκόσμια πρωταθλήματα. Πριν γίνει παλαιστής του WWE, ο Φαρέλι κατέκτησε δύο φορές το Διεθνή Πρωτάθλημα Βαρέων Βαρών στο Irish Whip Wrestling.
Βαλκανικοί Αγώνες Στίβου

Οι Βαλκανικοί Αγώνες Στίβου είναι μια μακροχρόνια επιτυχημένη διεθνής αθλητική διοργάνωση των κρατών της βαλκανικής χερσονήσου, η οποία ξεκίνησε το 1929 και διεξάγεται μέχρι σήμερα. Την ευθύνη της διοργάνωσης έχει η Βαλκανική Ένωση Στίβου. Οι "Βαλκανιάδες στίβου", όπως αποκαλούνται συχνά, υπήρξαν ο προάγγελος της βαλκανικής αθλητικής συνεργασίας και σε άλλα αθλήματα ήδη από την προπολεμική περίοδο, για να επεκταθούν σχεδόν σε όλα τα ολυμπιακά αθλήματα μεταπολεμικά, όχι μόνο σε επίπεδο ανδρών-γυναικών αλλά και στις μικρότερες ηλικιακές κατηγορίες: ελπίδων, νέων, εφήβων-νεανίδων κλπ. Από το 1954 συμπεριλήφθησαν στους αγώνες και αγωνίσματα γυναικών. Στους αγώνες υπάρχει βαθμολογία και παλιότερα η κατάκτηση της πρωτιάς για αθλητές και χώρες αποτελούσε ιδιαίτερη τιμή.

Από τη δεκαετία του '90 διεξάγονται ξεχωριστά βαλκανικά πρωταθλήματα ημιμαραθωνίου, μαραθωνίου και βάδην, αγωνίσματα τα οποία αφαιρέθηκαν από το πρόγραμμα των βαλκανικών αγώνων καθώς και βαλκανικό πρωτάθλημα κλειστού στίβου. Επίσης, γίνονται βαλκανικά πρωταθλήματα ανώμαλου δρόμου ανδρών-γυναικών, εφήβων-νεανίδων.
Δημήτρης Παπαδήμος

Ο Δημήτρης Παπαδήμος (1 Μαΐου 1918 - 3 Μαΐου 1994) ήταν Έλληνας φωτογράφος. 

Γεννήθηκε στο Κάιρο το 1918, μέσα στην ανθούσα εκεί ελληνική παροικία. Με τη φωτογραφία πειραματίστηκε από τα εφηβικά του χρόνια και από νωρίς εκδήλωσε την επιθυμία να ασχοληθεί με τον κινηματογράφο. Συστηματικά, όμως, ασχολήθηκε με τη φωτογραφία στα χρόνια της υπηρεσίας του ως στρατιωτικού φωτογράφου στις Ελληνικές Δυνάμεις Μέσης Ανατολής και στο Γραφείο Τύπου της εξόριστης ελληνικής κυβέρνησης.

Με τη λήξη του πολέμου και την τραγωδία των Δεκεμβριανών, που αποτύπωσε με τον φακό του, ο Παπαδήμος ξεκίνησε ένα νέο κεφάλαιο που συνδύασε τα δύο του πάθη: το ταξίδι και τη φωτογραφία. Κατά τη διάρκεια μιας μεστής σε δουλειά δεκαετίας (1946-1956) και λίγο πριν από την μόνιμη εγκατάστασή του στην Ελλάδα, ο Παπαδήμος ταξίδεψε στην Αίγυπτο, τη Μεσόγειο και τη Μέση Ανατολή και κατέγραψε τον άνθρωπο και τα έργα του – με ματιά βαθιά ανθρώπινη, αποφεύγοντας τη γραφικότητα. Από τη δουλειά του και τη συνεργασία του με Βρετανούς, κυρίως, συγγραφείς προέκυψαν εκθέσεις και εικονογραφημένα ταξιδιωτικά βιβλία. Παράλληλα, ασχολήθηκε επαγγελματικά και με τον κινηματογράφο, ως φωτογράφος ή βοηθός παραγωγής.
Από το 1956 μέχρι και το 1980 και με ορμητήριο την Αθήνα, ταξίδεψε και φωτογράφισε –εξαντλητικά θα έλεγε κανείς- την Ελλάδα. Ήδη από το 1956 υπήρξε συνεργάτης των Εικόνων και αργότερα των περιοδικών Ηώς και Ταχυδρόμος, ενώ παράλληλα συνεργάστηκε με τον ΕΟΤ και το Μουσείο Ελληνικής Λαϊκής Τέχνης. Το επιστέγασμα της φωτογραφικής του δραστηριότητας υπήρξε η έκδοση, το 1974 από τις εκδόσεις Ολκός, του λευκώματος με τίτλο "Η Ελλάδα που Φεύγει". Μετά το θάνατό του το 1994 το αρχείο του, κατόπιν επιθυμίας και του ίδιου, το δώρισε στο τμήμα Ε.Λ.Ι.Α. του Μορφωτικού Ιδρύματος Εθνικής Τραπέζης (Μ.Ι.Ε.Τ) η σύζυγός του Λιάνα Παπαδήμου και ο υιός του Ιωάννης Παπαδήμος. Το αρχείο χρονικά καλύπτει τέσσερις δεκαετίες και γεωγραφικά την λεκάνη της Μεσογείου με έμφαση στην Αίγυπτο και την Ελλάδα. Το έργο του Παπαδήμου έχει σαν βασικό του άξονα τον άνθρωπο και τα έργα του. Το αρχείο του αριθμεί περίπου 65.000 αρνητικά και τα αντίστοιχά τους κοντάκτ. Τοπία και άνθρωποι από την έρημο, τον Νείλο, το Σινά, την Γκάνα, την Κύπρο, και την ηπειρωτική και νησιωτική Ελλάδα. Η περίοδος του πολέμου αποτυπώνεται από τον φακό του Παπαδήμου με σκηνές από τη Μέση Ανατολή, το Ρίμινι, τα Δεκεμβριανά και πορτραίτα Ελλήνων και ξένων καλλιτεχνών και συγγραφέων, όπως των Μίνου Αργυράκη, Γιάννη Τσαρούχη, Ναταλίας Μελά, Έλλης Λαμπέτη, Γιώργου Σεφέρη, Λώρενς Ντάρελ, Ζάν Κοκτώ, Austen Harrison, Γιώργου Κατσίμπαλη και πολλών άλλων .
Έφορος

:"Για άλλους ανθρώπους με το όνομα Έφορος, δείτε Έφορος (αποσαφήνιση)."

Ο Έφορος, της Κύμης στην Αιολίδα, στη Μικρά Ασία, ήταν αρχαίος Έλληνας ιστορικός. Οι πληροφορίες στη βιογραφία του είναι περιορισμένες: ήταν ο πατέρας Δημόφιλου, ο οποίος ακολούθησε τα βήματά του ως ιστορικός, και με τον ισχυρισμό του Πλούταρχου ότι ο Έφορος αρνήθηκε την προσφορά του Αλεξάνδρου του Μέγα να ενωθεί στην Περσική εκστρατεία του ως ο επίσημος ιστοριογράφος. Μαζί με τον ιστορικό Θεόπομπος, ήταν μαθητής του Ισοκράτη, σε σχολειο του οποίου φοίτησε δύο μαθήματα της ρητορικής. Αλλά δεν φαίνεται να έχει κάνει πολλή πρόοδο στην τέχνη, και λέγεται ότι ήταν πρόταση του Ισοκράτη του ίδιου που ανέλαβε τη λογοτεχνική σύνθεση και τη μελέτη της ιστορίας.
Δάσκαλος της Αγίας Βερονίκης

Οι μελετητές συγκεντρώνουν υπό το όνομα Δάσκαλος της Αγίας Βερονίκης (γερμανικά: "Meister der Heiligen Veronika") μια σειρά από έργα του διεθνούς γοτθικού ρυθμού που φιλοτεχνήθηκαν στην περιοχή της Κολωνίας στα τέλη του 14ου αιώνα και τις αρχές του 15ου αιώνα. Κρίνοντας από αυτά τα έργα, μπορούμε να βεβαιώσουμε ότι βρισκόμαστε μπροστά σε έναν καλλιτέχνη υψηλού επιπέδου, ικανό να συνδυάζει επιρροές από την εκλεπτυσμένη τέχνη της αυλής της Βουργουνδίας με τη γερμανική ζωγραφική παράδοση. Το έργο του διακρίνεται από απαλά περιγράμματα και λεπτούς χρωματικούς συνδυασμούς.
Διεθνές Αεροδρόμιο Μπεν Γκουριόν

μικρογραφία|317x317εσ|Ben Gurion International Airport Panoramik
Το Διεθνές Αεροδρόμιο Μπεν Γκουριόν (Εβραϊκά: נמל התעופה בן גוריון, Nemal HaTe'ūfa Ben Gurion) (IATA: TLV, ICAO: LLBG), αναφέρεται επίσης και με το ακρωνύμιο Natbag (Εβραϊκά: נתב"ג), είναι το μεγαλύτερο διεθνές αεροδρόμιο του Ισραήλ και αυτό με τη μεγαλύτερη επιβατική κίνηση αφού το 2011 διακινήθηκαν 13 εκατομμύρια επιβάτες. Θεωρείται ως το καλύτερο αεροδρόμιο στη Μέση Ανατολή και το δεύτερο καλύτερο σε όλο τον κόσμο- (στη κατηγορία αεροδρόμια που διακινούν 5 εως 15 εκατομμύρια επιβάτες κάθε χρόνο).
Ελευθέριος Οικονόμου

Ο Ελευθέριος Οικονόμου (Κόνιτσα, 12 Απριλίου 1956) είναι Αντιστράτηγος εν αποστρατεία της Ελληνικής Αστυνομίας και πρώην υπηρεσιακός Υπουργός Προστασίας του Πολίτη.

Κατά την περίοδο της Αρχηγίας του (2009-2011), εξαρθρώθηκε η τρομοκρατική οργάνωση Επαναστατικός Αγώνας, δημιουργήθηκε η Υπηρεσία Οικονομικής Αστυνομίας και Δίωξης Οικονομικού Εγκλήματος, αναβαθμίστηκε η Άμεση Δράση με την ίδρυση των ομάδων Δίκυκλης Αστυνόμευσης (ΔΙΑΣ) και συνελήφθησαν πολλοί γνωστοί εγκέφαλοι εγκληματικών οργανώσεων.
Δίκαιοι των Εθνών

Η Λεωφόρος των Δικαίων των Εθνών στο [[Γιαντ Βασσέμ]], στην [[Ιερουσαλήμ]].
Οι Δίκαιοι των Εθνών (Εβραϊκά: חסידי אומות העולם, khassidey umot ha-olam- Righteous among the Nations) είναι τιμητικός τίτλος που απονέμεται από το Γιαντ Βασσέμ, το Ίδρυμα για τη Μνήμη των Μαρτύρων και των Ηρώων του Ολοκαυτώματος, εκ μέρους του Κράτους του Ισραήλ, σε μη-Εβραίους, που στη διάρκεια του Β’ Παγκοσμίου Πολέμου, με κίνδυνο της ζωής τους, έσωσαν τις ζωές χιλιάδων Εβραίων.
ΑΣ Μουλέν

Η ΑΣ Μουλέν (Ασοσιασιόν Σπορτίβ Μουλέν Φουτμπόλ 03 Ωβέρνη) είναι μια γαλλική ποδοσφαιρική ομάδα με έδρα το Μουλέν, η οποία αγωνίζεται για την σεζόν 2011-2012 στο πρωτάθλημα του CFA.
Τσιπάτα

Η Τσιπάτα (αγγλικά: Chipata) είναι μια πόλη της Ζάμπιας. Είναι η πρωτεύουσα της Ανατολικής Επαρχίας και της συνοικίας Τσιπάτα. Έχει πληθυσμό 98.416 κατοίκων (απογραφή 2000). Βρίσκεται ανατολικά της Ζάμπιας. Έχει υψόμετρο 3.740 πόδια (1.140 μέτρα). Στο παρελθόν ονομαζόταν Φορτ Τζέιμσον (Fort Jameson), αλλά το όνομα άλλαξε σε Τσιπάτα. Απλώνεται στον Μεγάλο Ανατολικό Δρόμο και κοντά στα σύνορα της Ανατολικής Επαρχίας με το Μαλάουι. Είνβαι γνωστή για το Εθνικό Πάρκο του Νότιου Λουάνγκουα.

thumb|Αγορά στην Τσιπάτα
Πέερ Στάινμπρουκ

Ο Πέερ Στάινμπρουκ (γερμ. "Peer Steinbrück") είναι Γερμανός σοσιαλδημοκράτης πολιτικός. Διετέλεσε ομοσπονδιακός υπουργός οικονομικών της πρώτης κυβέρνησης Μέρκελ την περίοδο 2005-2009. Είναι υποψήφιος του Σοσιαλδημοκρατικού κόμματος για την καγκελαρία της χώρας στις ομοσπονδιακές εκλογές του 2013, όπως ανακοινώθηκε στις 28 Σεπτεμβρίου 2012.
Ζαχαρίας Αινιάν

Ο Ζαχαρίας Αινιάν ήταν ιερέας και διδάσκαλος, Φιλικός από το Μαυρίλο Τυμφρηστού που πήρε μέρος στην προετοιμασία της Ελληνικής Επανάστασης του 1821 από την Κωνσταντινούπολη όπου βρισκόταν. Από τα παιδιά του, οι Γεώργιος, Δημήτριος και Χριστόδουλος πήραν μέρος και στην Ελληνική Επανάσταση άλλοι σε πολεμικές και άλλοι σε πολιτικές θέσεις στην προσωρινή διοίκηση της Ελλάδας αλλά και στο νεοσύστατο ελληνικό κράτος.
Ο Ήσυχος Άνθρωπος

Ο Ήσυχος Άνθρωπος (αγγλ. The Quiet Man) είναι δραματική κομεντί παραγωγής 1952, σε σκηνοθεσία Τζον Φορντ. Πρωταγωνιστές της ταινίας είναι ο Τζον Γουέιν, η Μορίν Ο'Χάρα, ο Μπάρι Φιτζέραλντ, ο Βίκτορ ΜακΛάγκλεν κι ο Σίριλ Σιλντς. Η ταινία που χάρισε στο σκηνοθέτη της, Τζον Φορντ, το τέταρτο και τελευταίο του Όσκαρ Σκηνοθεσίας προβλήθηκε στο Διεθνές Φεστιβάλ Κινηματογράφου Βενετίας.
Χρήστος Χατζηπαντελίδης

Ο Χρήστος Χατζηπαντελίδης είναι Έλληνας ποδοσφαιριστής που αγωνίζεται στη θέση του μέσου και τη φετινή περίοδο (2012-13) αγωνίζεται στον Ολυμπιακό Βόλου.
Έλεν ΝτιΤζένερις

Η Έλεν ΝτιΤζένερις ("Ellen Lee DeGeneres", 26 Ιανουαρίου 1958) είναι Αμερικανίδα ηθοποιός και παρουσιάστρια. Παρουσιάζει το talk show "The Ellen DeGeneres Show".

Η ΝτιΤζένερις έχει παρουσιάσει τα Βραβεία Όσκαρ το 2007, τα Βραβεία Όσκαρ το 2014 και τα Βραβεία Έμμυ. Ως ηθοποιός έχει πρωταγωνιστήσει στις ταινίες "Mr. Wrong" (1996), "EDtv" (1999) και "The Love Letter" (1999) και έχει δανείσει τη φωνή της στη Ντόρι στην ταινία κινουμένων σχεδίων "Ψάχνοντας τον Νέμο" (Finding Nemo, 2003) της Disney-Pixar, για την οποία κέρδισε Saturn Award β' γυναικείου ρόλου και είναι η πρώτη και η μοναδική φορά που ερμηνεία φωνής βραβεύτηκε με Saturn Award. Ήταν κριτής στο "American Idol" για μία χρονιά και έχει πρωταγωνιστήσει σε δύο κωμικές σειρές, στο "Ellen" από το 1994 μέχρι το 1998 και στο "The Ellen Show" από το 2001 μέχρι το 2002. Κατά τη διάρκεια της τέταρτης σεζόν του "Ellen" το 1997, η ΝτιΤζένερις παραδέχτηκε ότι είναι λεσβία σε συνέντευξή της στην εκπομπή της Όπρα Γουίνφρεϊ. Λίγο αργότερα, ο χαρακτήρας της, Έλεν Μόργκαν επίσης παραδέχτηκε στο θεραπευτή της που υποδύθηκε η Γουίνφρεϊ ότι είναι ομοφυλόφιλη. Η Έλεν λόγω της δήλωσης της έχασε την δουλεία της, μετά από κάποια χρόνια επανήλθε στο προσκήνιο και πλέον έχει μια από τις πιο επιτυχημένες εκπομπές. Η Έλεν εκτός από τις ξεκαρδιστικές εκπομπές που κάνει έχει βοηθήσει πολύ τη ΛΟΑΤ κοινότητα. Πλέον θεωρείται η πιο επιτυχημένη ομοφυλόφιλη σε όλο το κόσμο. Από το 2008 είναι νυμφευμένη με την Πόρσια ντε Ρόσι, ηθοποιό και μοντέλο αυστραλιανής καταγωγής. Η Έλεν έχει δηλώσει πως δεν επιθυμούν να αποκτήσουν παιδιά.

Έχει κερδίσει 13 Έμμυ και πολλά άλλα βραβεία για τη δουλειά της σε φιλανθρωπικούς σκοπούς ενώ έχει βρεθεί τρεις φορές υποψήφια για Χρυσή Σφαίρα.
Ερρίκος Δ΄ του Λίμπουργκ

Ο Ερρίκος Δ΄ του Λίμπουργκ (1195 - 25 Φεβρουαρίου 1247) από τον Οίκο του Λίμπουργκ υπήρξε δούκας του Λίμπουργκ και του Μπεργκ από το 1226 μέχρι και το 1247. Γιος του Βάλεραν Γ΄ δούκα του Λίμπουργκ και κόμης του Λουξεμβούργου, και της Κουνιγούνδης, κόρης του Φρειδερίκου Α΄ δούκα της Λωρραίνης.

Αρχικά άρχοντας του Μονζουά, παντρεύτηκε την διάδοχο της Κομητείας του Μπεργκ, κόρη του κόμη Αδόλφου Γ΄, ο οποίος πέθανε στη Νταμιέτα το 1218. Δεν μπόρεσαν να κληρονομήσουν άμεσα τη κομητεία, καθώς αυτή ανήκε και στον Ενγκελβέρτο, αρχιεπίσκοπο της Κολωνίας. Καθώς ο Ενγκελβέρτος που ήταν ο βασικός σύμβουλος του Φρειδερίκου Β΄, , και του παραχωρήθηκε η κομητεία του Μπεργκ για το υπόλοιπο της ζωής του, με αντάλλαγμα ένα ετήσιο "ενοίκιο" προς τον Ερρίκο και την Ερμενγάρδη.

Ο Ενγκελβέρτος δολοφονήθηκε στις 7 Νοεμβρίου του 1226 και ο Ερρίκος παρέλαβε την κομητεία του Μπεργκ, λίγο αφότου είχε κληρονομήσει το Λίμπουργκ. Παρέδωσε τότε το Μονζουά στον αδερφό του Βαλεράνο που διατηρούσε ήδη το Φωκαιμόν. Στην συνέχεια πολέμησε εναντίον του κόμη Φρειδερίκου του Ίσενμπεργκ, του ξαδέρφου του, που ήταν ο βασικός ύποπτος της δολοφονίας του Ενγκελβέρτου. Ο Φρειδερίκος του Ίσενμπεργκ συνελήφθη, βασανίστηκε και εκτελέστηκε. Ο Ντίτριχ, ο γιος του Φρειδερίκου του Ίσενμπεργκ, δημιούργησε μετά από αυτό το γεγονός την δυναστεία των κόμητων του Λίμπουργκ.

Το 1228, συστρατεύτηκε με τον Φρειδερίκο Β΄ στην ΣΤ΄ Σταυροφορία και τον ακολούθησε στους Άγιους Τόπους. Με την επιστροφή του στη Γερμανία, πολέμησε εναντίον του αρχιεπισκόπου της Κολωνίας, την περίοδο 1238-1241, και υπήρξε μέλος των οπαδών των Χοενστάουφεν.
Το Κυνήγι του Κλέφτη

Η ταινία Το Κυνήγι του Κλέφτη (Πρωτότυπος Τίτλος To Catch A Thief) είναι ρομαντικό θρίλερ παραγωγής 1955, σε σκηνοθεσία Άλφρεντ Χίτσκοκ. Πρωταγωνιστές της ταινίας είναι o Κάρι Γκραντ και η Γκρέις Κέλι, ενώ το σενάριο της ταινίας που έγραψε ο Τζον Μάικλ Χέιζ αποτελεί ελεύθερη μεταφορά του ομώνυμου μυθιστορήματος του Ντέιβιντ Ντοντζ. 

Η ταινία έλαβε 3 υποψηφιότητες για Όσκαρ και βραβεύτηκε με όσκαρ φωτογραφίας σε έγχρωμη ταινία.
Νίκος Βατόπουλος

Ο Νίκος Βατόπουλος (1960) είναι Έλληνας δημοσιογράφος και συγγραφέας.
Αχαιός ο Ερετριεύς

Ο Αχαιός ο Ερετριεύς (484 π.Χ. - μετά το 420 π.Χ. και πριν το 405 π.Χ.) ήταν Έλληνας τραγικός ποιητής των κλασικών χρόνων, δημιουργός δεκάδων τραγωδιών και σατυρικών δραμάτων, εκ των οποίων 19 τίτλοι είναι γνωστοί.
Ναούμ Κωστίδης

O Ναούμ Κωστίδης (1879 - 1943), ήταν Έλληνας αγωνιστής της Εθνικής Αντιστάσεως κατά τη διάρκεια της ναζιστικής κατοχής.
Άουγκουστιν Χίρσφογκελ

Ο Άουγκουστιν Χίρσφογκελ (γερμανικά: "Augustin Hirschvogel", Νυρεμβέργη, 1503 – Βιέννη, Φεβρουάριος, 1553) ήταν Γερμανός καλλιτέχνης και επιστήμονας, ένας πραγματικός πολυμαθής της Αναγέννησης: εικαστικός, χαράκτης, γεωμέτρης, χαρτογράφος, κατασκευαστής επιστημονικών οργάνων και ουμανιστής. Το καλλιτεχνικό έργο του εντάσσεται στο ρεύμα της Βορειοευρωπαϊκής Αναγέννησης, ενώ χάρη στις εξαίρετες τοπιογραφίες του αναγνωρίζεται ως μία από τις ηγετικές μορφές της επονομαζόμενης Σχολής του Δούναβη.
Χακόμπο Σανθ

Ο Χακόμπο Σανθ Οβεχέρο, ή Χακόμπο (γεννημένος στις 10 Ιουλίου 1983 στο Βαγιαδολίδ, της Καστίλλης και Λεόν), είναι Ισπανός ποδοσφαιριστής, ο οποίος αγωνίστηκε για τελευταία φορά στον ΠΑΟΚ, στην θέση του τερματοφύλακα.
Γιάννος Περλέγκας

Ο Γιάννος Περλέγκας (1981) είναι Έλληνας ηθοποιός και σκηνοθέτης.